Er det i orden at fyre en overvægtig ansat?

Ja, mener EU-domstolen, der netop har afgjort en sag om forskelsbehandling med en dansk dagplejer.

Den mener, at EU's love ikke særligt beskytter overvægtige ansatte mod at blive fyret.

Domstolen konkluderer dog, at fedme er omfattet af begrebet 'handicap', når 'fedmen på visse betingelser hindrer den berørte person i fuldt og effektivt at deltage i arbejdslivet på lige fod med andre arbejdstagere'.

Derfor er sag endt i EU Forskelsbehandlingsloven i Danmark forbyder arbejdsgivere at fyre eller nægte ansættelse på grund af blandt andet hudfarve, religion og handicap. Der står dog intet om overvægt. Derfor blev sagen prøvet ved EU-domstolen.

Danskeren Karsten Kaltoft blev i 2010 fyret som dagplejer under en sparerunde i Billund Kommune. Han var den eneste blandt i alt 135 dagplejere og mente derfor, han blev forskelsbehandlet på grund af sin overvægtig.

Billund Kommune forklarede, at fyringen skete som led i en sparerunde efter faldende børnetal.

Men Karsten Kaltoft mente dog, han fik fyrresedlen, fordi han vejede 160 kilo. En vægt han også havde, da han 15 år forinden blev ansat.

Skal nu afgøres hjemme

Ifølge Ritzau er det nu op til de danske domstole at afgøre, om Karsten Kaltofts daværende overvægt kan defineres som et handicap. Og om det var årsagen til, at han blev afskediget.

I Billund Kommune er man godt tilfreds med afgørelsen i EU. Og borgmester Ib Kristensen (V) tror, at kommunen vil vinde sagen, fordi kommunen ifølge eget udsagn har behandlet sagen, som den skal.

- Overvægt ligger ikke til grund for hans fyring. Han har jo trods alt været ansat hos os i 15 uden at være mindre, end han er i dag, siger borgmesteren.

Om EU-domstolens afgørelse siger han:

- Jeg synes, det er ganske godt, at overvægt ikke nødvendigvis er et handicap, fordi det er med til at beskytte nogen, der er overvægtige i fremtidige ansættelser.

FOA gik ind i sag

Fagforbundet FOA har støttet Karsten Kaltoft, fordi de mener, at fyringen er i strid med EU's lovgivning på området.